Генадзь Бураўкін: Сустрэчы чыста бытавыя. Калі Ельцын прылятаў у Нью-Ёрк, яго заўсёды сустракаў Юлій Міхайлавіч Варанцоў – прадстаўнік СССР, а потым і Расіі пры ААН. А мы з ім сябравалі – і ён мяне зводзіў з цікавымі і ўплывовымі людзьмі, запрашаў на сустрэчы, на супольныя вячэры. Не скажу, што мы, скажам, з Ельцыным чарку бралі. Але я глядзеў, як ён сябе паводзіць, як аддае распараджэнні… Такая сустрэча была не адна – і на наступных сустрэчах Ельцын ужо пазнаваў мяне. Так што пры патрэбе можна было б нагадаць пра сябе…